cyanic-selkie/wikianc huggingface dataset:
Airbus A380
Op 8 juny 2010 lâne der foar it earst in A380 op Brussels Airport (Zaventem). In moanne letter, op 15 july, wie Lofthaven Skiphol oan bar. By dy gelegenheid waard de technyske test fan it tastel ôfhannele.
Pergamino (Buenos Aires)
Pergamino is in plak yn it Argentynsk bestjoerlik gebiet Pergamino yn de provinsje Buenos Aires. It plak hie 85.487 ynwenners yn 2001.
Lytse earûlen
De lytse earûlen of dwerchearûlen binne in skaai (wittenskiplike namme Otus) út de famylje fan de ûlefûgels (Strigidae). It skaai is it grutste ûleskaai en telt sa'n 54 soarten fan ûlefûgels, dy 't allinnich yn de Alde Wrâld (Jeropa, Aazje, Afrika) foarkomme. Yn Jeropa komt allinnich de (Jerazyske) lytse earûle (Otus scops) foar. Folle fan de lytse-earûlesoarten, foaral de eilânsoarten yn Súdeast-Aazje en Afrika, binne bedrige yn harren fuortbestean.
De lytse earûlen binne lytse oant middelgrutte fûgels mei in lingte fan 16 oant 28 cm en in gewicht van 50-300 g. Se binne ûnopfallend, mei in brúne ta brúngrize kleur. De earfearren stien fier útinoar. De measte lytse earûlen binne stânfûgels en binne hoalebrieders.
Fûnskatalogus
In fûnskatalogus (of yn it Ingelsk in backlist) is in list fan âldere boeken fan in útjouwerij (wêrfan't dy útjouwerij de útjourjochten noch yn besit hat), yn tsjinstelling ta nij-útkommen titels.
It opbouwen fan in sterke fûnskatalogus wurdt tradisjoneel beskôge as dé manier om in winstjaande útjouwerij te krijen. Foar de boeken dy't diel útmeitsje fan sa'n fûnskatalogus binne de wichtichste kosten ommers al betelle, en de iennichste ûnkosten dy't dan noch oerbliuwe binne de priis fan it werprintsjen en de royalties dy't ôfdroegen wurde moatte oan 'e auteur. Neffens in artikel yn 'e krante de New York Times soene werprintingen út 'e fûnskatalogussen tsjintwurdich 25% oant 30% fan 'e ynkomsten fan 'e gemiddelde útjouwerije omfiemje. In bykommend foardiel by sokke útjeften is dat fanwegen eardere printingen frij akkuraat bepaald wurde kin hoefolle eksimplaren ferkocht wurde sille, en dat de omfang fan 'e werprintinge dêr dan oan oanpast wurde kin, sadat der net in protte ûnferkochte eksimplaren lizzen bliuwe sille. By nije titels leit dat hiel oars; dêr is it altyd mar wer ôfwachtsjen oft se oanslaan sille.
Ramón Medina Bello
(29 april 1966) is in eardere Argentynsk fuotballer. Earder spile foar Racing, River Plate, Yokohama Marinos, Talleres, Dock Sud en Juventud Unida. spile ek yn it Argentynsk fuotbalalvetal. Hy die mei oan it Wrâldkampioenskip 1994.
List fan Yslânske ambassadeurs yn Ierlân
Dit is in list fan Yslânske ambassadeurs yn Ierlân.
Regionale Rie (Frankryk)
In Regionale Rie (Frânsk: Conseil Régional) is in keazen folksfertsjintwurdiging fan in bestjoerlike regio fan Frankryk. De Rieden wurde keazen foar in termyn fan seis jier, fia algemien, inkelfâldich kiesrjocht. Yn syn midden wurdt in útfierend komitee keazen dy't bestiet út in foarsitter (Président du Conseil Régional) en inkelde fise-foarsitters. De Presidint fan de Regionale Rie is it haad fan it bestjoer fan in regio. De Regionale Rieden waarden op 5 july 1972 oprjochte. Ynearsten wiene hja net mear as riedjouwende kommisjes en hiene gjin echte macht. Nei it ynfieren fan de desintralisaasjewet fan 1982 krigen de Regionale Rieden echte macht.
List fan planetoïden 80901-81000
Dit is in list fan planetoïden 80901-81000.
Roger Ailes
Roger Eugene Ailes (Warren (Ohio), 15 maaie 1940 - Palm Beach (Floarida) 18 maaie 2017) wie in Amerikaanske tillefyzje-foaroanman en presintator en polityk adviseur. Hy wie de direkteur fan de rjochtse nijsstjoerder Fox News, Fox Television Stations en 20th Television, dêr't er yn july 2016 opstapte doe't er troch 23 froulju beskuldige waard fan seksuële yntimidaasje. Roger Ailes wie polityk adviseur fan de republikeinske presidinten Richard Nixon, Ronald Reagan en George H. W. Bush en foar de kampanje foar it boargemasterskip fan Rudy Giuliani yn New York. Yn 2016 waard er in adviseur fan de kampanje fan it presidintskip fan Donald Trump, dêr't er holp mei it tarieden fan debatten.
Roger Ailes wie in hemofilypasjint. Hy ferstoar op 18 maaie 2017 yn de âldens fan 77 jier, nei't er in subduraal hematoom nei in fal krigen hie, troch syn hemofily.
Jonkheid en oplieding
Roger Ailes wie hikke en tein yn de yndustrystêd Warren (Ohio) as de soan fan Robert Eugene Ailes, in fabryksfoaroanman, en Donna Marie Cunningham. Roger Ailes wie in hemofilypasjint en wie yn syn jonkheid dêrtroch gauris yn it sikehûs. Ailes gie nei de Warren G. Harding high School yn Warren. Roger Ailes waard troch syn heit mishannele en syn âlden skaten yn 1960.
Yn 1962 slagge er oan de Universiteit fan Ohio yn Athens (Ohio) yn de fakken radio en tillefyzje. Hy tsjinne dêr as de studinte stasjonsmanager fan de stjoerder fan de universiteit WOUB foar twa jier.
Karriêre
thumb|Roger Ailes by presidint [[Richard Nixon yn 1969]] thumb|Roger Ailes (rjochts) foar presidint [[Ronald Reagan oer yn 1984]] thumb|Roger Ailes mei Ronald Reagan yn 1986 thumb|Roger Ailes mei presidint [[George H. W. Bush yn 1990]] De karriêre fan Roger Ailes yn de tillefyzje sette útein yn Cleveland en Philadelphia, dêr't er begûn as produksje-assistint (1961), produsint (1965) en útfierend produsint (1967-1968) foar pleatslike stjoerder KYW-TV, foar it doedestiidske noch pleatslike praatprogramma The Mike Douglas Show. Hy bleau de útfierend produsint doe't it programma in nasjonaal programma waard. Hy wûn yn 1967 en 1968 de Emmy Award dêrtroch.
Ailes kearde yn 1993 werom nei de tillefyzje en waard warber op de keabeltillefyzje. Wy waard direkteur fan CNBC en letter rjochte er de stjoerder America's Talking, dat letter MSNBC wurde soe, op. Hysels waard de presintator fan in praatprogramma. Yn 1995 rekke Ailes belutsen yn in ûndersyk dy't NBC útfierde nei't er derfan beskuldige waard meiwurker David Zaslav "in smoarge lytse joadske kloatsek" te neamen.
Yn 1996 waard Ailes troch mediamagnaat Rupert Murdoch oannommen om algemien direkteur fan Fox News, dy't op 7 oktober 1996 úteinsette, te wurden.
Nei it ferfarren fan Lachlan Murdoch, de soan fan Rupert Murdoch, fan News Corporation waard Ailes op 15 augustus 2005 beneamd ta direkteur fan Fox Television Stations
Yn 2011 kamen hy en Fox News yn opspraak nei't 400 rabbys yn de Feriene Steaten dy't in brief yn de Wall Street Journal skreaune dy't rjochte wie oan Rupert Murdoch, de eigener fan de krante en fan Fox News. Dêryn beklagen se harren deroer dat Glenn Beck, in programmamakker op de nijsstjoerder, eltse organisaasje of persoanlikheid dêr't er it net mei iens wie, mei de holokaust ferlike en dat dy foar George Soros, in rike sakeman, en syn "polityk-loftse organisaasje" wurkje soene. Ailes ferwiisde nei dy rabbys as polityk-loftse rabbys.
Ek waard der klage dat Ailes de útfierders fan de publike nijsstjoerder NPR "nazys" neamde, nei't NPR syn meiwurker Juan Williams dien joegen, nei't er opmerkings dien hie, dy't neffens NPR net troch de bûgel koe. Ailes letter makke syn ferûntskuldigings foar de joadske groep oer, mar net oan NPR. Hy sei dat Glenn Beck en himsels "pro-Israel" wiene.
Yn 2012 waard Ailes syn kontrakt by Fox News oant 2016 ferlinge. Doe soe der 20 jier oan it haad stean by de nijsstjoerder. Syn salaris waard net bekend makke, mar yn 2012 moat er, mei bonussen, $21 miljoen fertsjinne hawwe. Hy waard njonken direkteur fan Fox News en Fox Television Stations ek de direkteur fan 20th Television, MyNetworkTV en Fox Business Network
Seksuële yntimidaasje
Yn in boek fan Gabriel Sherman dat yn 2014 útjûn waard, beskuldige Sherman Ailes derfan dat er yn de 1980-er jierren in tillefyzjeprodusint salarisferheging oanbea om earst mei him op bêd te gean. Fox News ûntkende dy beskuldiging en wiisde de betrouberens fan it boek ôf.
Op 6 july 2016 spande de eardere nijslêzeres Gretchen Carlson in rjochtsaak oan tsjin Ailes foar beskuldiging fan seksuële yntimidaasje. Dêrnei kamen noch mear as tolve froulike wurklju fan 21st Century Fox nei foaren om fan harren ûnderfining mei Ailes syn gedrach te tsjûgen. Carlson beskuldige him derfan dat se dien krigen hie, nei't se Ailes ôfwiisde doe't dy oan har begûn te sitten. Ailes ûntkende dy beskuldigings lykwols. Trije dagen letter die Gabriel Sherman ferslach oer seis froulju, wêrfan't der twa yn it iepenbier en fjouwer anonym, dy't Ailes fan seksuële yntimidaasje beskuldigen.
Opstappen by Fox News
Tsien dagen letter die it tydskrift New York ferslach fan dat der in ûndersyk, nei de beskuldigings fan Carlson, dy't fierder gie nei it liederskip fan Ailes. Ek waard der ferslach fan makke dat Rupert Murdoch en syn soannen, Lachlan en James, genôch ynformaasje sjoen hiene om ta it punt te kommen dat Ailes fuort moast. James woe Ailes fuortendaliks dien jaan, mar Rupert en Lachlan woene oant nei de Republikeinske Nasjonale Konvinsje wachtsje. Op 19 july makke New York ferslach fan dat nijslêzeres Megyn Kelly ûndersikers sein hie dat Ailes "ûnwinske seksuële hannelings foar har oer" die by it begjin fan har karriêre. Ek waard der ferslach fan makke dat de Murdochs Ailes oant 1 augustus de tiid joegen om op te stappen of oars soe er dien krije.
Nei Fox News
Nei't Ailes dien joech, makke presentatrise Andrea Tantaros yn augustus 2016 bekend dat se Fox News beneiere oer Ailes syn gedrach foar har oer yn 2015. Hja sei dat har beskuldigings der ta late dat se degradearre waard en yn april 2016 krige se gjin stjoertiid mear. Tantaros spande yn augustus 2016 in rjochtsaak oan tsjin Fox News foar seksuële yntimidaasje, dêr't ek Bill O'Reilly en Scott Brown fan beskuldige waarden.
Op 8 augustus 2016 skreau Shelley Ross yn The Daily Beast oer har ûnderfining mei Ailes yn 1981. De folgjende moanne die 21st Century Fox in skikking mei Carlson oer har beskuldigings tsjin Ailes. Ek waarden der mei twa oare froulju, dy't Ailes beskuldigen, skikkings dien.
Yn 2016 nei't Ailes Fox News ferliet, waard er in adviseur foar de kampanje fan Donald Trump, dêr't er holp mei it tarieden fan debatten.
Persoanlik libben
Roger Ailes hat trije kear troud west, wêrfan't de earste twa einigen yn in skieding. Hy boaske yn 1960 Marjorie White dêr't er yn 1977 fan skate. Yn 1981 boaske er Norma Ferrer, dêr't er yn 1995 fan skate.
Op 14 febrewaris 1998 boaske er syn tredde frou, Elizabeth Tilson, berne yn 1960. Hja wie earder in tillefyzje útfierder, en se wie de eigener en útjouwer fan de pleatslike nijsblêden yn de steat New York: The Putnam County News & Recorder en The Putnam County Courier. Roger Ailes hie ien soan, Zachary, mei syn tredde frou Elizabeth.
De famylje wenne yn Garrison (New York), dêr't harren residinsje op in heuvel stiet en de rivier de Hudson en de Amerikaanske Militêre Akademy fan West Point oersjocht. Ek hiene se residinsjes yn Creskill (Nij-Jersey) en Palm Beach (Floarida)
Roger Ailes wie in goede freon fan sjoernalist en tillefyzje-persoanlikheid Barbara Walters.
Ferstjerren
Yn it boek Roger Ailes: Off Camera fan 2013 spruts Ailes oer de dea: "Om myn hemofily, bin ik op de dea taret gâns myn libben. As it komt, bleau ik der rêstich oer. Ik sil it libben dochs wol misse. Benammen myn famylje."
Op 10 maaie 2017 foel Ailes en stjitte er syn holle yn syn residinsje yn Palm Beach. Hy ferstoar op 18 maaie, trije dagen nei syn 77ste jierdei. Ut medysk ûndersyk waard fêststeld dat er ferstoar oan subduraal hematoom, dat troch syn hemofily kaam. Syn frou makke syn dea buorkundich op de Drudge Report.
Éditions Gallimard
Éditions Gallimard (útspr.: [edi'ʃõ ɡali'ma:ʀ]) is ien fan 'e meast foaroansteande Frânske útjouwerijen, dy't fêstige is yn Parys. It bedriuw waard yn 1911 oprjochte troch útjouwer Gaston Gallimard (1881-1975), ûnder de namme fan Les Éditions de la Nouvelle Revue Française (NRF), in namme dy't troch Gallimard noch altiten brûkt wurdt as in soarte fan ymprint.
De Britske kwaliteitskrante The Guardian hat Éditions Gallimard omskreaun as de útjouwerij mei "de bêste fûnskatalogus fan 'e wrâld." Yn 2003 allinnich al publisearren Gallimard en syn ymprints 1.418 nije titels. Yn 2012 naam de útjouwerij konkurrint Groupe Flammarion oer fan 'e RCS MediaGroup.
25e iuw f.Kr.
De 25e iuw f.Kr. of fiifentweintichste iuw foar Kristus rûn fan 1 jannewaris 2500 f.Kr. oant 31 desimber 2401 f.Kr.
Willem Barendsz (I)
De Willem Barendsz (I) wie it earste Nederlânske walfiskfabryksskip dat tusken 1946 en 1955 brûkt waard as memme- en fabryksskip foar njoggen ekspedysjes yn de seeën om Antarktika hinne foar de Nederlandsche Maatschappij voor de Walvischvaart (NMW).
It skip waard yn 1931 boud as tanker fan 10.409 brt ûnder de name Pan Gothia troch de werf Götaverken yn Göteborg. Yn 1945 kocht de NMW-yn-oprjochting de tanker om dy om te bouwen ta fabryksskip foar de earste Nederlânske walfiskfearteksepedysje nei it Súdpoalgebiet.
It tankskip waard troch de Amsterdamsche Droogdok Maatschappij en de Nederlandsche Dok en Scheepsbouw Maatschappij omboud ta driuwende traansiederij. Hjirfoar waard yn it efterskip in slipway makke wêrmei't de walfisken op it haaddek lutsen wurde koene om dêr ferwurke te wurden. Nei de ferbouwing wie it tonnaazje 10.635 brt.
De earste Nederlânske walfiskfeartekspedysje mei de Willem Barendsz (I) duorre fan desimber 1946 oant maaie 1947. Op 17 desimber begûn de fangst, op 21 maaie 1947 gie it skip werom nei Amsterdam.
thumb|left|De Bloemendael, 1960 Yn 1951 bestelde de maatskippij in nij skip en it seizoen 1954-1955 wie it lêste dêr't de Willem Barendsz (I) as memmeskip oan meidie. Nei de oplevering fan it nije skip, de Willem Barendsz (II), yn july 1955 waard it âlde skip omdoopt ta Bloemendael. Under dy namme bleau it skip noch oant juny 1960 foar de maatskippij yn tsjinst yn syn oarspronklike funksje fan tanker. Yn it fangstseizoen fierde it as "shuttle tanker" tusken it nije memmeskip en de fêste wâl branje oan en helle traan op. Bûten it fangstseizoen waard it as tanker oan tredden ferhierd.
Yn juny 1960 waard it skip ferkocht oan Nitto Hogei KK yn Tokyo en fannijs doopt yn Nitto Maru, dy't it yn 1964 ferkochten oan Nippon Suisan KK dy't e namme feroaren yn de Nichiei Maru. Yn septimber 1966 kaam it skip yn Aioi (Japan) oan om sloopt te wurden.
List fan Yslânske ambassadeurs yn Irak
Dit is in list fan Yslânske ambassadeurs yn Irak.
Omslach
In omslach of (om)kaft is it kartonnene of papierrene omklaaisel fan in boek of tydskrift. Spesifyk by boeken wurdt ek wol de term boekbân brûkt, wylst it Ingelske cover in wat bredere betsjutting hat en ek fan tapassing wêze kin op muzykalbums en oanbesibbe saken. By tydskriften is de omslach yn 'e regel fan papier makke; by paperbacks fan tin, bûchsum karton; en by hardcovers fan hurd, ûnbûchsum karton, mei faak noch in losse, papierrene stofomslach deromhinne dy't de eigentlike omslach beskermet en dêr mei sydflappen omhinne teard sit.
By boeken bestiet in omslach út trije dielen: it foarplat, de rêch, en it efterplat. Tusken it foar- en efterplat yn sit it boekblok, besteande út 'e gearbûne en/of ynlime katernen (siden). It karton fan 'e boekbân wurdt foarsjoen fan in papierrene of linnense beklaaiïng, dy't bedrukt of bestimpele wurde kin. Foarhinne, en noch wol by lúkse útjeften, waard ek wol gebrûk makke fan in learene of perkamintene beklaaiïng, en yn guon gefallen wurdt de omslach sels beklaaid mei batikte stof of finear (hout). Yn 'e Aldheid en de Midsiuwen wie meastal de hiele boekbân fan hout of tige tsjûk lear, soms fersierd mei ynlein blêdgoud en/of ealstiennen. Fierders sjocht men tsjintwurdich soms ek wol plestik as beklaaiïngsstof op it ûnderlizzend karton.
De omslach wurdt om it boekblok hinne oanbrocht troch in boekbiner (tsjintwurdich yn 'e regel in yndustriële boekbinerij), dy't dêrfoar withoefolle soms iuwenâlde techniken brûkt. Tsjintwurdich wurdt faak in bysûndere foarmjouwing fan 'e omslach makke troch in boekbânûntwerper of grafysk foarmjouwer, wat in soarte fan keunstner is. Op it foarplat wurde de titel fan it boek en ornaris ek de namme fan 'e skriuwer fermelden, soms mei dêropta in ûndertitel en/of de searje dêr't it boek diel fan útmakket. It efterplat is faak wijd oan 'e blurb, in koarte beskriuwing fan 'e ynhâld fan it boek, en mooglik wat ynformaasje oer de skriuwer.
Op 'e rêch stiet nochris de titel en de namme fan 'e skriuwer fermelden, en faak ek it logo fan 'e útjouwerij. Yn 'e regel is op 'e rêch de titel 90° draaid, mar der bestiet ynternasjonaal gjin oerienstimming yn hokker rjochting; as in Frysk-, Nederlânsk- of Ingelsktalich boek op in plat oerflak leit mei de foarside nei boppen ta leit, is de rêchtitel (by moderne útjeften) te lêzen, mar Dútsktalige boeken en útjeften yn 'e measte Súdjeropeeske talen moatte dêrfoar mei de efterkant nei boppen ta lizzen. Men kin sadwaande faak oan 'e rêchtitel sjen oft in boek yn it bûtenlân printe is, mei't bgl. in Dútske útjouwer de titel fan in Nederlânsktalich boek faak ferkeard om pleatse sil.
As de boekbân foarsjoen is fan in stofomslach, is de yndieling meastal justjes oars. Op 'e eigentlike boekbân stiet dan faak neat of inkeld de titel en mooglik de namme of inisjalen fan 'e skriuwer. De foarside en de rêch fan 'e stofomslach binne gelyk oan 'e fêste omslach fan oare boeken, mar op 'e efterkant fan in stofomslach wurde faak inkeld loovjende resinsjes oanhelle, wylst de blurb en ynformaasje oer de skriuwer op 'e beide omsleine binnenflappen fan 'e stofomslach steane.
Bobslydzjen op de Olympyske Winterspullen 1980
200px|thumb|right|200px|De Olympyske bobbaan fan Lake Placid 1980
De Olympyske Winterspullen 1980, ek wol de XIIIe Olympiade' neamd, waarden yn 1980 yn Lake Placid, de Feriene Steaten hâlden. Dat wie fan 13 oant en mei 24 febrewaris. It bobslydzjen wie yn de Mt. Van Hoevenberg Bobslydzjen baan.
Mt. Van Hoevenberg Bobslydzjen baan
De Mt. Van Hoevenberg Bobslydzjen baan waard boud foar de Olympyske Winterspullen fan 1932 en foar de Spullen fan 1980 yngrêven oanpast. De baan hie yn 1980 in lingte fan 1.557 m in ferfal fan 148 meter en sechstjin bochten. Der wie plak foar 11.000 taskôgers. Nei de Spullen is de baan meardere kearen oanpast.
Karen Miller
Karen Miller (Vancouver (Britsk-Kolumbia), 1961) is in Australysk skriuwster fan Kanadeesk komôf. Hja leit har benammen ta op 'e literêre sjenres fan 'e fantasy en science fiction, mar hat ek wol toanielstikken skreaun. Har bekendste wurken binne de Kingmaker, Kingbreaker-duology en de Godspeaker-trilogy. Miller makket foar guon boeken gebrûk fan it pseudonym K.E. Mills.
Wapen fan Drylts
It wapen fan Drylts is it wapen dat foarhinne troch de Gemeente Drylts fierd waard, dy't yn 1984 opheft waard. Tsjintwurdich wurdt it noch fierd troch de stêd Drylts.
Karen Miller
Libben en karriêre
Yn 2005 waard Miller har debútroman publisearre. Dat wie The Innocent Mage, it earste diel fan har Kingmaker, Kingbreaker-duology. The Innocent Mage waard yn Austraalje tige goed ûntfongen, en wie in finalist foar de Aurealis Award yn 'e kategory bêste fantasyroman. Itselde jiers noch kaam ek it twadde diel fan 'e duology út, dat yn Australaazje Innocence Lost as titel hie, mar letter yn 'e Feriene Steaten, Kanada en Grut-Brittanje útbrocht waard as The Awakened Mage. Neitiid hat Miller noch ferskate romans skreaun dy't yn 'e wrâld fan Kingmaker, Kingbreaker spylje, wêrûnder de Fisherman's Children-duology en in prequel mei as titel ''A Blight of Mages.
Wapen fan Drylts
Op it wapen ''Fan lazuer beladen mei in skip fan goud, silende op in see fan lazuer en goud. It skyld is dekt mei in gouden kroan.'' It wapen wie eartiids in kogge ynstee fan in trijemêster lykas yn it hjoeddeiske wapen. It wapen is bekend sûnt 1584, mar út 1496 is in segel mei in kogge bekend. Op in oar 16e-iuwsk segel stiet lykwols in soldaat mei in swurd yn de rjochterhân.
De kogge is yn de rin fan de tiid faker fan foarm feroare. Uteinlik waard yn 1818 in trijemêster ferliend. Omdat de kleuren net bekend wienen waard it wapen yn rykskleuren ferliend. Neffens in folksferhaal soe it in skip sunder roer wêze en yn it wapen setten wêze, mei't in bepaalde kaptein altiten syn skip sûnder roer de haven yn wist te farren. Op it wapen stiet sûnt 1968 in wat ôfwikende kroan. Ynstee fan de fiifblêdige kroan waard de yn Nederlân frjemde muorrekroan brûkt. Dit wapen waard ek op gemeentlike foertugen setten. It wapen waard opnomd as hertskyld yn it nijste wapen fan Wymbritseradiel.
Karen Miller
Libben en karriêre
Yn 2007 ferskynde fan Miller de roman Empress of Mijak, dy't yn Noard-Amearika en Grut-Brittanje útbrocht waard ûnder de titel Empress. Dat wie it earste diel fan har Godspeaker-trilogy, dêr't se op 'e nij grut súkses mei hie. Empress of Mijak krige in earfolle fermelding foar sawol de Aurealis Award foar bêste fantasyroman, as foar de Amerikaanske James Tiptree, Jr. Award. It twadde diel fan 'e trilogy, The Riven Kingdom, krige ek in earfolle fermelding foar de James Tiptree, Jr. Award, en wie boppedat in finalist foar de Aurealis Award fan 2008.
Miller hat ek ferskate romans en koarte ferhalen tafoege oan romansearjes dy't troch ferskate auteurs skreaun wurde. Sa skreau se trije Star Wars-romans en twa Stargate SG-1-romans. Yn 2008 ferskynde fierders fan har hân The Accidental Sorcerer, it earste diel út har Rogue Agent-rige, dy't se útkomme liet ûnder it pseudonym K.E. Mills. Njonken har publisearre wurk hat Miller ek ferskate toanielstikken skreaun foar de pleatslike amateurtoanielferiening dêr't se lid fan is. Teffens hat se foar dy feriening guon stikken regissearre.
Wurk
(hjirby giet it om romans, of it moat oars oanjûn stean)
Hertha BSC
Hertha Berliner Sport Club Berlin is in Dútske fuotbalklup dy't yn 1892 oprjochte waard. De klup spilet yn it seizoen 2012/13 har wedstriden yn de op ien nei heechste fuotbaldifyzje, de 2. Bundesliga.
Angel Boris
Angel Boris (folút: Angel Lynn Boris, en soms wurkjend as Angel Boris Reed; Fort Lauderdale (Floarida, 2 augustus 1974), is in Amerikaansk model, neakenmodel en aktrise, dy't bekendheid krige doe't se yn 1996 as Playmate yn it neakenblêd Playboy stie.
Libben en karriêre
Boris waard yn 1974 berne yn Fort Lauderdale, yn 'e steat Floarida. Hja wurke as in model foar it sinnebrânoalje-merk Hawaiian Tropic doe't se yn july 1996 as Playmate of the Month foar it neakenblêd Playboy posearre. Dy fotoreportaazje wie it wurk fan neakenfotograaf Richard Fegley. Boris wûn grutte populariteit by de lêzers fan 'e Playboy, en posearre neitiid neaken foar withoefolle spesjale edysjes.
Troch de bekendheid dy't hja mei har wurk as neakenmodel krigen hie, wist Boris ek in karriêre as aktrise te begjinnen. Sa spile se û.m. yn 'e films Warlock III: The End of Innocence (1999) en The Still Life (2006). Yn 2001 wie se likernôch in heal jier lang te sjen yn 'e soapsearje General Hospital, dêr't se in personaazje spile dat ek fan Angel hiet. Ek hie se yn seizoen acht fan 'e jongereinsearje Beverly Hills, 90210 in weromkearende rol as Emma Bennett, in seksy sjoernaliste dy't haadpersoan Brandon Walsh ferlate.
Njonken noch ferskate oare rollen yn tillefyzjesearjes wurke Boris ek mei oan guon fideoklips, wêrûnder dy fan it nûmer Heads Explode fan 'e band Monster Magnet. Fierders die se yn 2002 mei oan 'e spesjale edysje foar Playboy Playmates fan it realitytillefyzjeprogramma Fear Factor, wêryn't se it twadde plak behelle, nei Lauren Michelle Hill.
List fan Yslânske ambassadeurs yn Iran
Dit is in list fan Yslânske ambassadeurs yn Iran.
Lesley Gore
Lesley Sue Gore (New York, 2 maaie 1946– dêre, 16 febrewaris 2015) wie in Amerikaansk sjongster, songwriter en aktrise.
Libben en wurk
Gore waard berne yn in joadske húshâlding, dochter fan Leo en Ronny Gore. Har heit wie eigener fan Peter Pan, in bedriuw yn berneûnderguod en swimklean. Se waard grutbrocht yn Tenafly, New Jersey, en gie nei de Dwight Skoalle foar Famkes yn Englewood. De famylje wizige de efternamme koart nei't sy berne wie yn Gore. Op har 16e hie hja har earste hit mei it lietsje It's my Party (1 yn de Billboard Hot 100). Lettere hits wiene Judy's Turn to Cry, That’s the Way Boys Are, She’s a Fool, Maybe I Know, Sunshine, Lollipops and Rainbows en You Don’t Own Me (2 yn de Billboard Hot 100). Yn 't plak fan yn te gean op de platekontrakten en oanbiedingen foar films, keas se foar in oplieding. Sadwaane koe se allinne yn de wykeinen optrede, itjinge har karriêre net befoardere.
Foar de muzykfilm Fame skreau se tegearre mei har broer Michael Out Here On My Own. Letter skreaune se My Secret Love foar de film Grace Of My Heart (1996).
Starum (gemeente)
Starum (Nederlânsk en offisjeel: Stavoren, earder en argaysk Staveren) is in eardere gemeente yn 'e Súdwesthoeke fan Fryslân, dy't inkeld it histoaryske stedsje Starum omfieme. De gemeente Starum hie op 1 jannewaris 1981 991 ynwenners, en besloech in oerflak fan 3,84 km². De gemeente Starum gie yn 1984 op yn Nijefurd.
Lesley Gore
Libben en wurk
Earst by it útbringen fan de cd Ever Since yn 2005, makke Gore bekend dat hja lesbysk wie. Dat ûntdiek se nei har tweintichste, mar hat dat nea iepenbier meitsje wollen. Har wurk hat it nea yn de wei sitten. Gore hie fan 1982 ôf oant har dea in relaasje mei juwieleûntwerpster Lois Sasson.
Starum (gemeente)
Geografy
De gemeente Starum lei op in skiereilantsje ynklamme tusken de Iselmar (foar 1932 de Sudersee) yn it noardwesten, westen en súdwesten, en de buorgemeente Himmelumer Aldefurd yn it easten. It iennichste plak yn 'e gemeente wie it stedsje Starum. Yn totaal hie de gemeente Starum in oerflak fan 3,84 km².
Lesley Gore
Libben en wurk
Yn febrewaris 2015 ferstoar Gore yn in sikehûs yn Manhattan (New York) yn de âldens fan 68 jier oan longkanker.
Starum (gemeente)
Skiednis
Starum krige yn 1061 stedsrjochten, wat sjoen wurde kin as it begjin fan it gemeentlik bestjoer. It hearde ta it kertier Westergoa, krektlyk as de stêden Boalsert, Drylts, Frjentsjer, Harns, Hylpen, Snits en Warkum. Starum wie yn 'e Midsiuwen in grut hannelssintrum, dat grutte wolfeart koe. It behold dy posysje yn ôfnimmende mjitte oant de ein fan 'e achttjinde iuw. Yn 1714 waarden der noch 1.604 ynwenners telt. Letter rekke it ekonomysk mei it stedsje yn it neigean.
By de gemeentlike weryndieling fan 1984 waard Starum as gemeente opheft en mei de gemeenten Hylpen en Warkum en it grutste diel fan Himmelumer Aldefurd gearfoege ta de nije gemeente Nijefurd. It gemeentehûs kaam doe yn Warkum te stean. By in nije gemeentlike weryndieling, yn 2011, waard Nijefurd op syn beurt opheft en mei Boalsert, Snits, Wymbritseradiel en Wûnseradiel gearfoege ta Súdwest-Fryslân.
Demografy
Op 1 jannewaris 1981 hie de gemeente Starum in befolking fan 991 minsken. De befolkingstichtens bedroech doe 258,1 minsken de km².
Op it mêd fan 'e godstsjinst wie yn 1981 47,5% fan 'e befolking fan Starum herfoarme en 15,8% grifformeard. Fierders bestie 18% fan 'e ynwenners út ateïsten en agnosten. De rest (17,5%) wie foar it meastepart minnistysk of baptistysk. Roomsen wennen der yn Starum amper.
Wat de polityk oangie, sloech it CDA yn Starum foar master op. By de ferkiezings foar de Provinsjale Steaten fan Fryslân fan 1978 krigen de CHU, ARP en KVP (dy't yn 1980 fúzjearje soene ta it CDA) mei-inoar 49,1% fan 'e stimmen; de PvdA 25,4%; de VVD 11,8%; de FNP 7,7%; en D66 3,0%.
Yn 1971 wie fan 'e befolking fan 'e gemeente Starum 11,5% wurksum yn 'e lânbou (en fiskerij); 32,8% yn 'e yndustry; en 49,2% yn 'e tsjinstesektor.
Mûne fan Rolde
De Mûne fan Rolde is in grûnsiler oan de Grutte Brink yn it Drintske doarp Rolde.
Day Off (koart ferhaal)
Day Off is in koart ferhaal fan it fantasysjenre, skreaun troch de Amerikaanske auteur Jim Butcher. De titel betsjut "Frije Dei". It ferhaal is skreaun yn it ik-perspektyf, en makket diel út fan 'e urban fantasyrige The Dresden Files. Yn 'e ynterne gronology fan dy searje spilet it tusken de foarfallen yn 'e romans Small Favor en Turn Coat. Yn Day Off hat tsjoender en privee-detektive Harry Dresden einlings en te'n lêsten ris in frije dei, dy't er fan doel is te brûken om op in ôfspraakje te gean mei Anastasia Luccio. Syn plannen wurde lykwols fersteurd troch ûnfoarsjoene foarfallen. Butcher skreau Day Off foar de blomlêzing Blood Lite dêr't ek ferhalen fan oare fantasy-auteurs yn stiene. (It ferhaal hat dêr trouwens de titel Harry's Day Off.) Blood Lite waard yn 2008 ûnder redaksje fan Kevin J. Anderson útjûn troch Simon & Schuster. Yn 2010 waard Day Off werpublisearre yn Butcher syn ferhalebondel Side Jobs, dy't ferskynde by de New Yorkske útjouwerij Ace Books.
Mûne fan Rolde
Skiednis
De mûne waard yn 1873 boud op in heuveltsje oan de brink. In bultmûne is it net, want der ûntbrekt in yn- en útrit foar de karren om mei de fracht ûnder de mûne troch de riden. In offisjele namme hat de mûne net hân en dêrom wurdt de mûne gewoan de 'mûne fan Rolde' neamd.
Day Off (koart ferhaal)
Ynhâld
Einlings en te'n lêsten hat Harry Dresden, praktisearjend tsjoender en privee-detektive yn Chicago, ris in dei frij: gjin lessen foar syn tsjoenderslearlinge, gjin putsjes foar de Wite Ried fan Tsjoenderij, gjin reiskes nei oare plakken foar it Paranet, gjin saken dêr't er as privee-detektive oer gear moat, gjin skulden om yn te lossen oan keninginne Mab fan it Winterhôf fan 'e ierdgeasten, gjin fampieren of trollen of ogers of oare meunsters om te bestriden, hielendal neat. Hy makket dêrom plannen foar in dei mei Anastasia Luccio, in oare warder fan 'e Wite Ried, mei wa't er foar it earst ris in normaal ôfspraakje trochbringe wol.
Mûne fan Rolde
Skiednis
Krekt foar de Twadde Wrâldkriich like der in ein te kommen oan de mûne. De doetiidske mûnder hie noch mar fjouwer bakkers en woe der mei ophâlde. De Feriening De Hollânske Mûne krewearre foar it behâld fan de mûne en nei de kriich waard der genôch jild by inoar sammele om de mûne te restaurearjen.
Day Off (koart ferhaal)
Ynhâld
It spul begjint de jûns fan tefoaren al mis te rinnen, as Harry nei midsnacht thúskomt en dêrom ornearret dat syn frije dei al begûn is. Hy wurdt opwachte troch in fiiftal tsieners yn in swart buske dat beskildere is mei baarnende skedels en geitekoppen yn pentagrammen, dy't tefolle Harry Potter-films sjoen hawwe en miene dat se tsjoenders binne. It docht bliken dat Harry ferline wike, doe't er op ien fan reiskes foar it Paranet nei New Orleans ta roppen waard, in frou befrijd hat fan in ferflokking dy't oer har útsprutsen wie troch de lieder fan it sneue kwintet. (It Paranet is in organisaasje fan lju mei paranormale jeften dy't lykwols net sterk genôch binne om yn 'e Wite Ried fan Tsjoenderij opnommen te wurden.) Harry sjocht dêr wol fan op, want de 'ferflokking' stelde sa'n bytsje foar dat er it oansjoen hie foar willekeurich ûngelok en it suveringsritueel inkeld útfierd hie om 'e leden fan it Paranet sjen te litten hoe't se it yn it ferfolch sels dwaan koene. De lieder fan it groepke risselwearret foar in magysk duël en hjit Harry mei in dramatysk gebeart om himsels te ferdigenjen as er dat kin. As Harry dêrop kâldwei syn revolver út 'e bûse te foarskyn hellet, dript it klubke gau-gau ôf, hoewol't de lieder Harry noch witte lit dat er Harry syn "doem" is.
As Harry om fiif oere de oare moarns de foardoar fan syn appartemint slaan heart, sjit er kjel fan bêd ôf, mar it blykt syn learlinge Molly Carpenter te wêzen. Harry bringt it fanke tebinnen dat der hjoed gjin lessen binne, mar Molly hat it yn 'e holle krigen dat se op eigen manneboet yn Harry syn laboratoarium oan 'e gong sil mei it brouwen fan toverdrankjes. Harry besiket har dat te ûntpraten, mar as Molly seit dat se syn hûn Mouse útlitte kin sadat Harry net betiid fan syn ôfspraakje mei Anastasia thús hoecht te kommen, leit er him der by del en giet er wer op bêd. Neitiid fersliept er him, en as er wekker wurdt, sjocht er dat er noch mar in healoere hat om ree te kommen foar syn ôfspraakje mei Anastasia. Wylst er fluch-fluch in dûs nimt, wurdt it appartemint op syn grûnfêsten skodde troch in ûntploffing yn it laboratoarium. As Harry wiet en neaken op ûndersyk útgiet, hâldt Molly út dat der neat oan 'e hân is, ek al stiet it hiele appartemint folle blauwe en rôze reek. Ut klearebare hastigens lit Harry har gewurde.
Herfoarme Tsjerke yn Amearika
Skiednis
De earste Nederlânske kolonisten yn Nij-Nederlân holden ynformele tsjerketsjinsten, mar yn 1628 stifte dûmny Jonas Michaelius yn Nij-Amsterdam (no New York) de earste formele tsjerklike gemeente, nei de foarskriften fan 'e kalvinistyske steatstsjerke fan 'e Republyk fan de Feriene Nederlannen, dy't him letter ûntjaan soe ta de Nederlânsk-Herfoarme Tsjerke. Salang't Nij-Nederlân in Steatske koloanje bleau, wie de kalvinistyske tsjerke ek dêr de steatstsjerke, dy't ûnder it gesach ressortearre fan 'e klassis fan Amsterdam.
Mûne fan Rolde
Skiednis
De mûne is mealfeardich en wurket mei de ynset fan frijwillige mûnders regelmjittich.
Beskriuwing
De mûne fan Rolde is in achtkante grûnsiler op in stiennen ûnderbou. It achtkant en de kape binne dutsen mei swart daklear. De roeden hawwe in lingte fan 19,10 meter (binnenroede) resp. 18,98 meter (bûtenroede) en binne útrist mei it Van Bussel-systeem.
Herfoarme Tsjerke yn Amearika
Skiednis
Sels nei't Nij-Nederlân yn 1664 yn Britske hannen fallen wie, waarden alle dûmnys noch oplaat yn 'e Republyk. It Nederlânsk bleau de tsjerketaal oant 1764. Dêrnei stoar it gebrûk fan it Nederlânsk foar de liturgy stadichoan út en waard dy taal ferfongen troch it Ingelsk, oant der yn 'e midden fan 'e njoggentjinde iuw in nije weach Nederlânske ymmigranten oankaam, mei as gefolch dat op guon plakken it Nederlânsk wer op 'e nij as tsjerketaal ynfierd waard.
Yn 1747 krige de Amerikaanske tsjerke fan 'e memmetsjerke yn 'e Republyk tastimming om in eigen tsjerklike gearkomste of klassis op te rjochtsjen, en yn 1754 ferklearre dy nije klassis de Amerikaanske tsjerke ûnôfhinklik fan 'e klassis fan Amsterdam. Yn 1766 waard it Queens Kolleezje (no de Rutgers Universiteit) yn New Brunswick (Nij-Jersey) oprjochte, dêr't John Henry Livingston yn 1784 oansteld waard as earste heechlearaar teology oan it eigen Teologysk Seminaarje fan New Brunswick. It belang dêrfan wie de Amerikaanske tsjerke fan dy tiid ôf syn eigen foargongers opliede koe, en net mear ôfhinklik wie fan oerseesk oplate predikanten.
Yn dy snuorje dominearre de Nederlânsktalige mienskip, dy't fuortkaam út 'e oarspronklike kolonisten fan Nij-Nederlân, net inkeld de stêd New York, mar ek de Hudsondelling en dielen fan Nij-Jersey, wylst se in wichtige minderheid foarmen yn súdeastlik Pennsylvania en súdwestlik Konnektikut en op Long Island. Yn 'e iere achttjinde iuw arrivearren der fierders sa'n 3.000 Dútske godstsjinstflechtlingen fan 'e Palts yn New York, dy't har úteinlik yn mearderheid nei wenjen setten by de rivieren de Schoharie en de Mohawk lâns. Hja stiften dêr frijwat Dútsktalige lutherske en kalvinistyske tsjerken, en har neiteam hold mear as in iuw lang fêst oan it gebrûk fan it Dútsk as sprektaal, tsjerketaal en fiertaal op harren skoallen. Tsjin 'e iere tweintichste iuw hie it meastepart fan harren tsjerken him oansletten by de Herfoarme Tsjerke yn Amearika.
Under de Amerikaanske Unôfhinklikheidsoarloch briek der yn 'e Amerikaanske tsjerke in bitter yntern skeel út oer de foarm fan gearkomste dy't it tsjerkegenoatskip bestjoere moast. Mooglik begûn dat al yn 1737, en it hold oan oant de tsjerke yn 1792 formele statuten oannaam. Yn 1794 waard de earste algemiene synoade holden, en yn 1819 waarden de statuten by notariële akte fêstlein. Dat barde ûnder de namme fan 'e Herfoarme Protestantske Nederlânske Tsjerke (Reformed Protestant Dutch Church); pas yn 1867, nei de Amerikaanske Boargeroarloch, waard de namme feroare yn it hjoeddeiske 'Herfoarme Tsjerke yn Amearika'.
Oan it begjin fan 'e njoggentjinde iuw sette de tsjerke in wiidfiemjend sindingsprogramma op om it kristendom nei oare dielen fan 'e wrâld te bringen. Yn dyselde snuorje hiene guon leden noch slaven yn eigendom, en de tsjerke wie tsjin op abolysjonisme. Op it plattelân fan New York en Nij-Jersey holden de dûmnys yn 'e regel tusken 1830 en 1850 op mei te preekjen yn it Nederlânsk, en yn dyselde perioade joegen de Nederlanners dêre har âlde klaaiïng en gewoanten deroan. Tagelyk setten har in protte nije ymmigranten út Nederlân nei wenjen yn it Amerikaanske Midwesten, benammen yn 'e steaten Michigan en Iowa. Sadwaande ûntstiene dêr nije Nederlânsktalige gemeenten. Yn 1857 skate lykwols in groep konservativere leden yn Michigan him fan 'e Herfoarme Tsjerke yn Amearika ôf; ûnder lieding fan Gijsbert Haan rjochten dy de rivalisearjende Kristlik-Herfoarme Tsjerke yn Noard-Amearika (Christian Reformed Church in North America) op. Yn 1882 foegen noch in stikmannich oare Herfoarme gemeenten har by dizze nije tsjerke.
Yn 'e tweintichste iuw wreide de Herfoarme Tsjerke yn Amearika him nei de Twadde Wrâldoarloch ek oer de grins nei Kanada út, dat yn dy snuorje de bestimming wie fan grutte groepen Nederlânske ymmigranten. Fierders iepene de tsjerke tusken 1949 en 1958 120 nije tsjerken yn 'e Feriene Steaten foar stedsjers dy't net fan Nederlânsk komôf wiene. Syn hichtepunt berikte de tsjerke yn 1980, mei in ledetal fan 360.000 minsken. Dêrnei sette de delgong yn, sa't dat by de measte tsjerken yn dy tiid it gefal wie. Yn 2000 wiene der noch 300.000 leden, mar yn 2015 wie dat oantal mindere ta 230.000.
Leauwe
It leauwe fan 'e Herfoarme Tsjerke yn Amearika is besearre op ferskate dogma's, wêrûnder de Heidelberchske Kategismus en de Doardtske Learregels. De tsjerke is foar Nederlânske begripen tige konservatyf, mar yn 'e Feriene Steaten heart de Herfoarme Tsjerke ta de midden fan it religieuze spektrum. Sa wurdt eutanasy rigoereus ôfwiisd, mar de deastraf krektlyk. De tsjerke fynt fierders dat abortus "yn prinsipe" net útfierd wurde moat, mar akseptearret dat der yn in "yngewikkelde maatskippij" gefallen foarkomme dy't "útsûnderings wêze kinne".
Op it mêd fan homoseksualiteit is de tsjerke sûnt de santiger jierren frijwat fan miening feroare. Yn 1978 fûn de algemiene synoade noch dat homoseksualiteit "sûndich" en "tsjin de wil fan God" wie, mar dat homoseksuëlen sels "neat méár skuldich" oan har tastân wiene "as in efterlik bern". Yn 1979 waard sein dat homoseksualiteit in "yngewikkeld ferskynsel" is, en dat de tsjerke besykje moat om 'e "skuldelêst" fan homoseksuëlen ôf te nimmen. Yn 1990 waard fêststeld dat de tsjerke "leafde en gefoelichheid foar sokke persoanen oer" oanmoedigje moast, "om't se meiminsken binne". Yn 1994 feroardiele de synoade de fernedering en degradaasje dy't homoseksuëlen ûndergien hiene en waard tajûn dat in grut diel fan 'e tsjerkeleden dôf west hie foar de "hertstochtlike gjalpen" fan homoseksuëlen dy't wrakselen mei "selsakseptaasje en weardichheid". De algemiene synoade fan 2012 liek in stap tebek te dwaan doe't behalven in oprop foar "begrutsjen, geduld en leafdefolle stipe" foar "dyjingen dy't wrakselje mei homoseksuële gefoelens" ek fêststeld waard dat it in "fergryp is dat bestraft wurde moat" om homoseksueel hâlden en dragen goed te praten of om foar te gean yn in tsjerketsjinst wêrby't in homohoulik ynseinge wurdt. De algemiene synoade fan 2013 werrôp dy útspraak lykwols en beskrobbe de synoadeleden fan it foargeande jier om "in brekme oan dekoarum en fatsoen". Yn 2014 waard oan it proses begûn dat yn 'e statuten fan 'e tsjerke fêstlizze moat dat in houlik inkeld tusken ien man en ien frou sletten wurde kin.
Yn 1971 liet de Herfoarme Tsjerke yn Amearika foar it earst froulju ta as diakens en âlderlingen. De earste froulike dûmny waard ynsward yn 1979. It rjocht fan froulju om foar te gean yn in tsjerketsjinst waard yn 1980 yn 'e statuten fêstlein. Dêrby waard lykwols ek in klausule tafoege wêryn't steld waard dat eltse pleatslike lidtsjerke fan 'e Herfoarme Tsjerke yn Amearika froulju net as foargonger hoecht ta te litten as dat tsjin it gewisse fan 'e mearderheid fan 'e leden yngiet. Dy klausule waard lykwols yn 2013 út 'e statuten ferwidere.
Grutte Priis Formule 1 fan San Marino 1984
Utslaggen fan de Grutte Priis Formule 1 fan San Marino 1984 yn Imola op 6 maaie 1984. It wie de fjirde race fan 16 races fan de Formule 1 yn 1984. It wie de 4de Grutte Priis Formule 1 fan San Marino, en waard op it Sirkwy fan Imola holden. De race waard hâlden oer 60 rûntsjes op it 5,04 km lange sirkwy foar in raceôfstân fan 302,4 km kilometer.
Day Off (koart ferhaal)
Ynhâld
Hy hat noch mar krekt it skearen dien, wêrby't er him troch de haast op ferskate plakken snien hat, as der oanbelle wurdt. Foar de doar steane twa neakene jongelju, Kirby en syn freondinne Andi, dy't leden binne fan 'e Alpha's, in pleatslike ridel jonge wearwolven dêr't Harry as mentor foar fungearret. Se binne dúdlik yn harren wolvefoarm nei Harry syn appartemint ta kommen en hawwe harsels yn minsken feroare foar't se oanbellen. Frustrearre byt Harry harren ta dat er in frije dei hat, mar it pear is ferlegen fan jûkte en dêrom de wanhoop nei-oan. As Harry se deryn lit, docht bliken dat se flieën hawwe; alteast, dat tinke se. In koart ûndersyk leart Harry dat it eins om psychofagyske miten giet. Dat binne boppenatuerlike parasiten út 'e parallelle wrâld fan it Nevernever, dy't harren slachtoffers oansette ta primitive gedrachspatroanen (lykas it bedriuwen fan seks en geweld), en harsels fiede mei de lichemsenerzjyen dy't dat opwekket. Harry brekt him der de holle oer hoe't se de parasiten oprûn hawwe kinne, mei't dy dingen inkeld ôfkomme op hiele spesifike soarten enerzjy en de slachtoffers tagelyk dêrmei gebrûk makke hawwe moatte fan magy. De jonge wearwolven Kirby en Andi moatte dan beskamme tajaan dat se "it" letterlik op syn hûntsjes dien hawwe.
Wylst Harry even ôflaat is troch Molly, dy't út it laboratoarium yn 'e kelder wei freget oft er ek in brânblusapparaat hat "foar it hypotetyske gefal" dat se dêr ferlet fan hawwe soe, besiket Andi him ûnder ynfloed fan 'e psychofagyske miten te ferlieden. Dat bringt Kirby, ûnder deselde ynfloed, fuortendaliks ta razernij, en hy jout Harry in terwinkel. Harry syn hûn Mouse, in reuseftige Tibetaanske mastyf, komt tuskenbeiden. Dêrop feroaret Kirby himsels yn in wolf. As Harry syn kat Mister dat stuit kiest om troch de keamer te draven, set Kirby daliks de efterfolging yn. Mouse giet efter Kirby oan, en Andi feroaret har ek yn in wolf en set Mouse efternei. Wylst syn húsrie fernield wurdt troch de efterfolging, sjocht Harry dat der in bom troch syn rút smiten wurdt troch de lieder fan it sneue fiiftal fan 'e jûns tefoaren. Hy besiket út alle macht om it ding wer nei bûten te goaien, mar as er troch in botsing mei Kirby omsmiten wurdt, wêrnei't Mouse him by ûngelok mei syn folle gewicht yn it krús wâdet, komt er te let by de bom. Aldergeloks blykt it in reekbom te wêzen, en jitris follet Harry syn appartemint him mei reek, dy't diskear pears fan kleur is.
Harry skuort syn foardoar iepen en smyt it ding nei bûten ta, wylst tagelyk Mister fan 'e gelegenheid gebrûk makket om it appartemint te ûntflechtsjen. Mouse wit einlings Kirby by it nekfel te gripen, wêrnei't er sels by de strôt pakt wurdt troch Andi. Harry tekenet mei kryt gau in sirkel om it trio hinne, dy't er mei magy ôfslút fan alle ynfloeden fan bûtenôf. Dêrtroch wurdt ek de bân tusken de beide wearwolven en harren boppenatuerlike parasiten trochsnien, mei as gefolch dat Kirby en Andi daliks beskamme ta rêst komme en harsels wer yn minsken feroarje. Harry hjit harren en Mouse om yn 'e sirkel te bliuwen, wylst er op ûndersyk útgiet yn syn laboratoarium. Dat stiet noch fol reek, en Molly leit bewusteleas en heal ûntklaaid op 'e flier; se hat har folslein ferrinnewearre boppeklean brûkt om te besykjen in boarreljende plasse sâltsoer op te dweilen. Harry tilt har út 'e kelder wei en reänimearret har op 'e keamersflier. Dat is wat Anastasia Luccio sjocht as se der op dat stuit yn komt: Harry dy't yn in appartemint fol kleure reek skynber in bewusteleas, heal neaken fanke tutet wylst fuortby in neaken pearke tasjocht. Lokkigernôch hat Anastasia in goed gefoel foar humor. It nimt it meastepart fan 'e dei yn beslach om Molly nei it sikehûs te bringen, de aura's fan Andi en Kirby fan boppenatuerlik ûngedierte te ûntdwaan, Harry syn appartemint út te wierjen en syn rút meitsje te litten. Tsjin 'e jûn, as er einlings allinne mei Anastasia is, hat er it straal yn om't er him de dei oars foarsteld hie. Anastasia leit him in finger op 'e lippen en seit dat de dei noch net om is. En dan ferfangt se de finger troch har eigen lippen.
The Dresden Files short fiction
Herfoarme Tsjerke yn Amearika
Opbou
De Herfoarme Tsjerke yn Amearika wurdt bestjoerd troch de algemiene synoade, dy't ienris yn it jier gearkomt. Dêryn hawwe leden fan regionale synoades en pleatslike klasses sit. De besluten dy't troch de algemiene synoade oannommen wurde, wurde útfierd troch de Algemiene Synoaderie, dy't oansteld wurdt troch de algemiene synoade. De statuten fan 'e Herfoarme Tsjerke fan Amearika besteane út trije dielen: de liturgy, it bestjoer en de leauwensdoktrine.
De tsjerke is opboud út 889 gemeenten (2015), mei rom 147.000 lju dy't belidenis ôflein hawwe. It totaal oantal leden berint mear as 229.000. De Herfoarme Tsjerke yn Amearika hat trije eigen ynstituten foar heger ûnderwiis: Fierders binne der twa seminaarjes:
Oekumene
Troch in saneamde "formule fan oerienkomst" hat de Herfoarme Tsjerke fan Amearika folsleine kommuny mei de Presbyteriaanske Tsjerke (F.S.A.), de Feriene Tsjerke fan Kristus en de Evangelysk-Lutherske Tsjerke yn Amearika. De hâlding fan sawol de Feriene Tsjerke fan Kristus as de Evangelysk-Lutherske Tsjerke yn Amearika foar homoseksualiteit oer hat binnen de Herfoarme Tsjerke laat ta kontroverse. Dêrby waard it beslút fan 'e Feriene Tsjerke fan Kristus út 2005 om homohouliken yn te seingjen en it beslút fan 'e Evangelysk-Lutherske Tsjerke yn Amearika út 2009 om homoseksuëlen ta te litten as foargonger yn 'e Herfoarme Tsjerke sterk bekritisearre.
Fierders ûnderhâldt de Herfoarme Tsjerke yn Amearika ek nauwe bannen mei syn eigen ôfspjalting, de Kristlik-Herfoarme Tsjerke yn Noard-Amearika. Sûnt 2005 is it foar de beide tsjerken mooglik om predikanten út te wikseljen, en Faith Alive Christian Resources, de útjouwerij fan 'e Kristlik-Herfoarme Tsjerke, joech yn 2013 in mienskiplik nij lietboek út dat ek yn 'e Herfoarme Tsjerke fan krêft waard. Yn 2014 holden de beide tsjerken harren eigen algemiene synoades efterinoar op itselde plak yn Pella, sadat se de fasiliteiten diele en op kosten besparje koene.
De Herfoarme Tsjerke yn Amearika is in oprjochtsjend lid fan 'e Amerikaanske Nasjonale Ried fan Tsjerken. Ynternasjonaal is de tsjerke lid fan 'e Wrâldried fan Tsjerken (WCC), de organisaasje Christian Churches Together en de Wrâldkommuny fan Herfoarme Tsjerken (WCRC). It diel fan 'e tsjerke yn Kanada is lit fan 'e Kanadeeske Ried fan Tsjerken.
Sergio Vázquez
(23 novimber 1965) is in eardere Argentynsk fuotballer. Earder spile foar Ferro Carril Oeste, Racing, Rosario Central, Universidad Católica, Banfield en Avispa Fukuoka. spile ek yn it Argentynsk fuotbalalvetal. Hy die mei oan it Wrâldkampioenskip 1994.